En mand fra Aalborg er sigtet for tyveri og vold, efter at have forsøgt at stjæle spiritus.

En mand fra Aalborg er kort før middag anholdt og sigtet for tyveri og vold. Han forsøgte i Aldi på Badehusvej i Aalborg at stjæle flere flasker med spiritus, men da en ansat i butikken konfronterede ham med hans forsøg på tyveri, blev manden rasende og smadrede to af flaskerne på butikkens gulv. Han slog herefter den ansatte med en flad hånd. Det oplyser vagtchef ved Nordjyllands Politi Poul Badsberg.